കലാശക്കളിക്ക് കന്നിക്കിവികള്, ഇംഗ്ളണ്ടിനെ അഞ്ചുവിക്കറ്റിന് തോല്പ്പിച്ച് ന്യൂസിലാന്ഡ് ട്വന്റി20 ലോകകപ്പ് ഫൈനലില് സെമിയില് ഇംഗ്ളണ്ടിനെ അഞ്ചുവിക്കറ്റിന് തോല്പ്പിച്ച് ന്യൂസിലാന്ഡ് ട്വന്റി20 ലോകകപ്പ് ഫൈനലില് കിവീസ് ട്വന്റി20 ലോകകപ്പ് ഫൈനലില് എത്തുന്നത് ഇതാദ്യം ഫൈനലിലെ എതിരാളികള് പാകിസ്ഥാന്ആസ്ട്രേലിയ സെമിയിലെ വിജയികള് അബുദാബി : ഇംഗ്ളണ്ടിനെതിരായ സെമിഫൈനലില് അഞ്ചുവിക്കറ്റിന് വിജയിച്ച് ട്വന്റി20 ലോകകപ്പിന്റെ കലാശക്കളിക്ക് ബര്ത്ത് നേടി ന്യൂസിലാന്ഡ് . ഇന്നലെ ടോസ് നഷ്ടപ്പെട്ട് ബാറ്റിംഗിനിറങ്ങിയ ഇംഗ്ളണ്ട് നിശ്ചിത 20ഓവറില് നാലുവിക്കറ്റ് നഷ്ടത്തില് 166 റണ്സ് നേടിയപ്പോള് ഒരോവറും അഞ്ചുവിക്കറ്റുകളും ബാക്കി നില്ക്കേ ന്യൂസിലാന്ഡ് ലക്ഷ്യത്തിലെത്തുകയായിരുന്നു. ചേസിംഗില് 13 റണ്സെടുക്കുന്നതിനിടെ രണ്ടുവിക്കറ്റുകള് നഷ്ടമായിട്ടും അവസാനം വരെ പൊരുതിനിന്ന ഓപ്പണര് ഡാരില് മിച്ചലിന്റെ ബാറ്റിംഗാണ് ന്യൂസിലാന്ഡിന് വിജയം നല്കിയത്. 47 പന്തുകള് നേരിട്ട മിച്ചല് നാലുവീതം ഫോറും സിക്സുമടക്കം 72 റണ്സുമായാണ് പുറത്താകാതെനിന്നത്. 38 പന്തുകളില് 46 റണ്സ് നേടിയ ഡെവോണ് കോണ്വോയ്,11പന്തുകളില് ഒരുഫോറും മൂന്ന് സിക്സുമടക്കം 27റണ്സ് നേടിയ ജിമ്മി നീഷം എന്നിവരുടെ പിന്തുണയും ലക്ഷ്യത്തിലെത്താന് കിവീസിന് വഴിയൊരുക്കി. പാകിസ്ഥാനും ആസ്ട്രേലിയയും തമ്മില് ഇന്ന് നടക്കുന്ന രണ്ടാം സെമിയിലെ ജേതാക്കളെയാണ് ഞായറാഴ്ചത്തെ ഫൈനലില് കിവീസ് നേരിടേണ്ടത്.ഇതാദ്യമായാണ് ന്യൂസിലാന്ഡ് ട്വന്റി20 ലോകകപ്പിന്റെ ഫൈനലിലെത്തുന്നത്.